**Γενικές εκλογές** διεξήχθησαν στις Νήσους Κουκ στις 14 Ιουνίου 2018 για την εκλογή των 24 μελών του 15ου Κοινοβουλίου.

Το εθνικιστικό Κόμμα των Νήσων Κουκ, με επικεφαλής τον πρωθυπουργό, Χένρι Πούνα, επεχείρησε να κερδίσει μια τρίτη συνεχή εκλογική νίκη και κυβερνητική θητεία. Όμως, οι εκλογές είχαν ως αποτέλεσμα ένα κοινοβούλιο χωρίς αυτοδυναμία, με το αντιπολιτευόμενο Δημοκρατικό Κόμμα με επικεφαλής την Τίνα Μπράουνι να γίνεται το μεγαλύτερο κόμμα στο κοινοβούλιο, αν και η Μπράουνι δεν κέρδισε έδρα, καθώς ηττήθηκε στην εκλογική περιφέρεια Ρακαχάνγκα.

Το Δημοκρατικό Κόμμα κέρδισε 11 έδρες, το Κόμμα των Νήσων Κουκ κατέλαβε 10, το Κίνημα Μοναδικές Νήσοι Κουκ μία έδρα και άλλες δύο έδρες κερδήθηκαν από ανεξάρτητους υποψηφίους. Έπειτα από τις εκλογές, το Κόμμα των Νήσων Κουκ ένωσε τις δυνάμεις του με τους ανεξάρτητους και τις Μοναδικές Νήσους Κουκ, προκειμένου να παραμείνει στην εξουσία.

Εκλογικό σύστημα
----------------

Τα 24 μέλη του Κοινοβουλίου εκλέγονται σε μονοεδρικές περιφέρειες με το πλειοψηφικό σύστημα. Για τις εκλογές είχαν εγγραφεί στους εκλογικούς καταλόγους 10.917 άτομα, με τελευταία ενημέρωση στις 12 Ιουνίου 2018.

Αποτελέσματα
------------

Τα τελικά αποτελέσματα δημοσιοποιήθηκαν στις 28 Ιουνίου.

| Κόμμα | Ψήφοι | % | Έδρες | +/– |
| --- | --- | --- | --- | --- |
|  | Κόμμα των Νήσων Κουκ | 3.654 | 42,30 | 10 | –3 |
|  | Δημοκρατικό Κόμμα | 3.620 | 41,91 | 11 | +2 |
|  | Κίνημα Μοναδικές Νήσοι Κουκ | 934 | 10,81 | 1 | –1 |
|  | Titikaveka Oire | 97 | 1,12 | 0 | 0 |
|  | Εναλλακτική Must Ravenga Openga | 7 | 0,08 | 0 | Νέο |
|  | Ανεξάρτητοι | 326 | 3,77 | 2 | +2 |
| Άκυρα/λευκά ψηφοδέλτια |  | – | – | – |
| **Σύνολο** | **8.638** | **100** | **24** | **0** |
| Εγγεγραμμένοι ψηφοφόροι/συμμετοχή |  |  | – | – |
| Πηγή: MFRM |

Επακόλουθα
----------

Αν και το Δημοκρατικό Κόμμα κέρδισε τις πιο πολλές έδρες, η πρόεδρος και ο αντιπρόεδρός του, Τίνα Μπράουνι και Τζέιμς Μπιρ αντίστοιχα, δεν εξελέγησαν στο Κοινοβούλιο. Το σύνταγμα των Νήσων Κουκ απαιτεί ο πρωθυπουργός να είναι μέλος του κοινοβουλίου.

Στις 7 Ιουλίου το Κόμμα των Νήσων Κουκ σχημάτισε συνασπισμό με την ανεξάρτητη βουλευτή Ρόουζ Τόκι-Μπράουν και τον Ρόμπερτ Ταπαϊτάου, καθώς και με τον Τζορτζ Μάγκι από το κίνημα Μοναδικές Νήσοι Κουκ, προκειμένου να παραμείνει στην εξουσία. Οι Τόκι-Μπράουν, Ταπαϊτάου και Μάγκι διορίστηκαν στην κυβέρνηση για να αντικαταστήσουν τους υπουργούς που είχαν χάσει την έδρα τους.

Συνολικά έξι προσφυγές έγιναν κατά του αποτελέσματος των εκλογών στις περιφέρειες Ρακαχάνγκα, Μουριενούα, Πουκαπούκα-Νασάου, Αβατίου-Ρουτατόνγκα-Πάλμερστον, Νγκατανγκία και Μάουκε. Ωστόσο, όλες οι προσφυγές απορρίφθηκαν και το αποτέλεσμα των εκλογών επικυρώθηκε. Έπειτα από καταγγελίες για δωροδοκία των ψηφοφόρων (με τρόφιμα και οινοπνευματώδη ποτά), ο βουλευτής της Ρακαχάνγκα, Τόκα Χαγκάι, παραιτήθηκε την 1η Νοεμβρίου 2018. Τον Δεκέμβριο του 2018 το Εφετείο αποφάνθηκε ότι η Τίνα Μπράουνι είχε κερδίσει την έδρα της στη Ρακαχάνγκα, όπου βουλευτής μέχρι την παραίτησή του ήταν ο Χαγκάι.

Παραπομπές
----------

1. ↑  Cook Island elections to be held on June 14 Radio NZ, 13 Απριλίου 2018.
2. ↑  «2018 General Election Live Blog». *Cook Islands News*.
3. ↑  «Cook Islands Cabinet revealed». Radio New Zealand International. 10 Ιουλίου 2018. Ανακτήθηκε στις 10 Ιουλίου 2018.
4. ↑  Cook Islands 2014 elections in brief Αρχειοθετήθηκε 2022-07-04 στο Wayback Machine. Electoral Office
5. ↑  «Cook Islands Elections». *Ministry of Finance and Economic Management*. Αρχειοθετήθηκε από το πρωτότυπο στις 11 Φεβρουαρίου 2019.
6. ↑  «Cook Islands Parliamentary Elections 2018 Public Notice No.8». Αρχειοθετήθηκε από το πρωτότυπο στις 11 Φεβρουαρίου 2019. Ανακτήθηκε στις 17 Φεβρουαρίου 2019.
7. ↑  Άρθρο 13.2.α Constitution
8. ↑  Rashneel Kumar (7 Ιουλίου 2018). «CIP set to maintain power». Cook Islands News. Ανακτήθηκε στις 10 Ιουλίου 2018.
9. ↑  Rashneel Kumar (7 Ιουλίου 2018). «Democratic Party files four out of six petitions». Cook Islands News. Ανακτήθηκε στις 10 Ιουλίου 2018.
10. ↑  Bamber, Shaun. «Rakahanga petition fails». *Cook Islands News*. Ανακτήθηκε στις 11 Σεπτεμβρίου 2018.
11. ↑  «Cook Islands MP resigns amid legal action». RNZI. 7 Νοεμβρίου 2018. Ανακτήθηκε στις 7 Νοεμβρίου 2018.
12. ↑  «Browne wins Cook Islands election petition on appeal». Radio New Zealand International. 17 Δεκεμβρίου 2018. Ανακτήθηκε στις 9 Ιανουαρίου 2019.